Danske Bank

[right|thumb|''Danske Bank'' mītne [Kopenhāgena|Kopenhāgenā]]
***Danske Bank A/S*** ir Dānijas banka. Tā ir lielāka banka Dānijā. Galvenais birojs atrodas Kopenhāgenā. Banka ir dibināta 1871. gadā.

Bankas akcijas tiek kotētas Kopenhāgenas fondu biržā (kods *DANSKE*). Lielākie akcionāri (2016. gada novembrī): *A. P. Møller Holding Group* (> 20 %); *BlackRock, Inc.* ( 20 %) saviem akcionāriem (*A. P Møller Holding A/S* u.c.).

2017. gadā Dānijas finanšu uzraudzības iestāde sāka izmeklēšanu, lai noskaidrotu, vai *Danske Bank* pietiekami veic transakciju uzraudzību, lai atklātu naudas atmazgāšanu. Tika konstatēts, ka *Danske Bank* filiāle Igaunijā nav laikus veikusi pasākumus naudas atmazgāšanas riska samazināšanai, un izteica *Danske Bank* par to aizrādījumu. Septembrī *Danske Bank* paplašināja izmeklēšanu Igaunijas filiālē par laiku no 2007. līdz 2015. gadam. Savukārt Parīzes Augstā tiesa oktobrī sāka izmeklēšanu saistībā ar aizdomām, ka caur *Danske Bank* Igaunijas filiāli no 2008. līdz 2011. gadam notikusi naudas atmazgāšana.
2018. gada aprīlī paziņots, ka *Danske Bank* izies no Lietuvas banku tirgus. Jūlijā ziņu aģentūra *[[Bloomberg]]* vēstīja, ka caur *Danske Bank* Igaunijas filiāli varētu būt atmazgāti līdz septiņiem miljardiem eiro, kas ir viens no lielākajiem naudas atmazgāšanas gadījumiem Eiropā.
2018. gadā izmeklēšanu par naudas atmazgāšanu Igaunijas filiālē veica Dānijas un Igaunijas prokuratūra. 
2018. gada augustā *Danske Bank* paziņoja, ka tā Baltijas valstīs koncentrēsies uz Ziemeļvalstu korporatīvo klientu un starptautisko korporāciju struktūrvienību apkalpošanu un pārtrauks piedāvāt ikdienas bankas produktus.
Septembrī paziņots, ka izmeklēšanā Igaunijas filiālē atklāts, ka lielākā daļa no  klientiem nerezidentiem bijuši aizdomīgi. 19. septembrī no *Danske Bank* izpilddirektora amata atkāpās Tomass Borgens.

2019. gada 19. februārī Igaunijas finanšu uzraudzība institūcija deva rīkojumu slēgt *Danske Bank* filiāli Igaunijā. Dažas stundas vēlāk *Danske Bank* paziņoja, pārtrauks darbību Baltijas valstīs un Krievijā, tomēr saglabājot *Danske Bank* pakalpojumu centru Lietuvā, kas bankas vajadzībām veic administratīvās funkcijas.
3. jūnijā tika paziņots, ka Igaunijas banka *[[LHV Pank]]* iegādāsies *Danske Bank* Igaunijas privātpersonu aizdevumu izsniegšanas struktūrvienību, kas nodarbojas ar privāto aizdevumu izsniegšanu; darījums tika pabeigts 25. novembrī.
2019. gada 17. jūnijā tika paziņots, ka kredītu pārvaldības pakalpojumu sniedzējs *[[Intrum]]* iegādājies *Danske Bank* Igaunijas filiāles aizdevumu portfeli, kurā ietilpst nodrošinātie un nenodrošinātie ("sliktie") kredīti.

## Struktūra
*Danske Bank* darbojas 16 valstīs. Pamata tirgus ir Skandināvija:
* Dānija
* Somija (''Danske Bank'' (Somija), agrāk *Sampo Pankki*)
* Norvēģija (agrāk *Fokus Bank*)
* Zviedrija (agrāk *Östgöta Enskilda Bank*)

Pārējās valstis:
* Apvienotā Karaliste, birojs Londonā
** Ziemeļīrija (agrāk *Northern Bank*)
* ASV, birojs Ņujorkā
* Indija, IT izstrādes centrs Bangalorē
* Īrija (agrāk *National Irish Bank*);
* Ķīna, pārstāvniecība Pekinā
* Luksemburga
* Polija (agrāk *St. Stanislaus Polish-Canadian Bank*);
* Vācija, birojs Hamburgā

## ''Danske Bank'' Latvijā
2004. gadā Somijas *[[Danske Bank (Somija)|Sampo Pankki]]* Latvijā iegādājās 1996. gadā dibināto banku *AS Māras Banka*. 2005. gadā tā pārdēvēta par *AS Sampo Banka* un palielināts tās pamatkapitāls. 2008. gadā reorganizēta par *Danske Bank AS* filiāli Latvijā ar zīmola nosaukumu *Danske Banka*.

2020. gada 18. februārī tika noslēgts darījums, kredītu pārvaldības pakalpojumu sniedzējam *[[Intrum]]* pārdodot daļu no *Danske Bank* kredītportfeļa Latvijā, kas sastāv no nodrošinātām kredītsaistībām.
2020. gada 23. martā *Danske Bank AS* filiāle Latvijā tika likvidēta.

## Atsauces

## Ārējās saites
*